ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ


ЧЕЧИМ


	2021-жылдын «13» сентябры
	          № 118
	Москва шаары




Бажы бирлигинин комиссиясынын 2010-жылдын 20-сентябрындагы 
№ 378 чечимине өзгөртүүлөрдү киргизүү жөнүндө

Евразия экономикалык бирлигинин Бажы кодексинин 8-беренесинин 
2-пунктунун ылайык, Евразия экономикалык комиссиясынын Коллегиясы чечти:
1. «Бажы документтерин толтуруу үчүн колдонула турган классификаторлор жөнүндө» Бажы бирлигинин комиссиясынын 
2010-жылдын 20-сентябрындагы № 378 чечимине тиркемеге ылайык өзгөртүүлөр киргизилсин.
2. Ушул Чечим ал расмий жарыяланган датадан тартып 30 календардык күн өткөндөн кийин күчүнө кирет.


	Евразия экономикалык комиссиясынын 
        Коллегиясынын төрагасы
	
М. Мясникович

ТИРКЕМЕ
Евразия экономикалык 
комиссиясынын Коллегиясынын 
2021-жылдын 13-сентябрындагы 
№ 118 чечимине

Бажы бирлигинин комиссиясынын 2010-жылдын 20-сентябрындагы 
№ 378 чечимине киргизиле турган
ӨЗГӨРТҮҮЛӨР 
[bookmark: _GoBack]
1. Товарлардын кыймылынын өзгөчөлүктөрүнүн классификаторунда 
(2-тиркеме):
а) 061 коду менен позиция төмөнкүдөй редакцияда баяндалсын:
	«061
	Евразия экономикалык бирлигинин (Бажы бирлигинин) техникалык регламенттеринин милдеттүү талаптарына шайкештигин баалоо жол-жобосу менен байланышпаган изилдөөлөрдү жана сыноолорду өткөрүү үчүн пробалар (үлгүлөр) катары өткөрүлө турган товарлар»;



б) 063 коду менен позициядан кийин төмөнкүдөй мазмундагы позиция менен толукталсын:
	«064
	Евразия экономикалык бирлигинин (Бажы бирлигинин) техникалык регламенттеринин милдеттүү талаптарына шайкештигин баалоо өткөрүү максаттары үчүн пробалар (үлгүлөр) катары өткөрүлө турган товарлар»;


в) төмөнкүдөй мазмундагы позициялар менен толукталсын:
	«201
	Капиталдык салымдарды коргоо жана сыйлоо жөнүндө макулдашуунун алкагында өткөрүлө турган товарлар (Россия Федерациясы үчүн);

	202
	Өнөр жайдын коргоо тармактарынын ишканаларынын өндүрүштүк жана илимий-техникалык кооперациясы жөнүндө өкмөттөр аралык келишимдерге ылайык өткөрүлө турган товарлар (Россия Федерациясы үчүн)»;


2. Бажы төлөмдөрүн төлөө боюнча жеңилдиктердин классификаторунда (7-тиркеме):
а) 4.3-бөлүкчөсүнүн 4.3.1-пункту төмөнкүдөй мазмундагы позиция менен толукталсын:
	«Россия Федерациясынын Салык кодексинин 185-беренесинин 
1-пунктунун 1.1-пунктчасына ылайык Калининград облусундагы Өзгөчө экономикалык зонанын аймагында эркин бажы зонасынын бажы жол-жобосу аяктаган учурда ички керектөө үчүн чыгаруунун бажылык жол-жобосуна товарларды чыгаруу учурунда акциз төлөнбөйт;
	    З»;


б) 4.4-бөлүкчөсүнүн 4.4.1-пункту төмөнкүдөй мазмундагы позиция менен толукталсын:
	«Россия Федерациясынын Салык кодексинин 185-беренесинин 1-пунктунун 1.1-пунктчасына ылайык Калининград облусундагы Өзгөчө экономикалык зонанын аймагында эркин бажы зонасынын бажы жол-жобосу аяктаган учурда ички керектөө үчүн чыгаруунун бажылык жол-жобосуна товарларды чыгаруу учурунда КНС төлөнбөйт;
	КН».


3. Документтердин жана маалымдардын түрлөрүнүн классификаторунда
(8-тиркеме):
а) 4-бөлүк 04131 коду менен позициядан кийин төмөнкүдөй мазмундагы позиция менен толукталсын:
	«04200
	Евразия экономикалык комиссиясынын Кеңешинин 2021-жылдын 5-апрелдеги № 7 тескемесине ылайык алардын бажылык декаларциясы жүргүзүлгөн пилоттук долбоордун (эксперименттин) алкагында жүргүзүлө турган, аларга ылайык сатып алынган товарларга тийиштүү интернет-заказ (датасы жана номери)»;


б) 7-бөлүк төмөнкүдөй мазмундагы позиция менен толукталсын:
	«07051
	Капиталдык салымдарды коргоо жана сыйлоо жөнүндө макулдашуу (Россия Федерациясы үчүн);


в) 10-бөлүк 10046 коду менен позициядан кийин төмөнкүдөй мазмундагы позиция менен толукталсын:
	«10047
	Интернет-аянттын (интернет-дүкөндүн) аталышы».


4. Товарларга декларация берилгенге чейин товарларды чыгарууга аларга арыз берилген товарлардын категорияларынын классификатору 
(27-тиркеме) 01 коду менен позициядан кийин төмөнкүдөй мазмундагы позиция менен толукталсын:
	«02
	Евразия экономикалык комиссиясынын Кеңешинин 2021-жылдын 5-апрелиндеги № 7 тескемесине ылайык өткөрүлө турган пилоттук долбоордун (эксперименттин) алкагында аларга карата бажы декларациясы жүргүзүлө турган бажы кампасынан «Интернет» маалыматтык-телекоммуникация тармагын пайдалануу менен жеке жактарга сатылуучу чет өлкөлүк товарлар.



_____________
